རྒྱ་རིགས་བློ་མཐུན་ཚོས་བོད་དུ་ལས་དོན་སྒྲུབ་བསམ་ན་བོད་ཡིག་ཏོག་ཙམ་སྦྱོང་ན་ཕན་པ་ཡོད།སྔོན་ཆད་རླབས་ཆེན་གཙོ་འཛིན་མའོ་ཀྲུའུ་ཞི་དང་ཀྲའོ་ཙུང་ལི་ཡིས།བོད་ལ་ཡོང་མཁན་གྱི་རྒྱ་རིགས་བློ་མཐུན་ཚང་མས་བོད་སྐད་ཡིན་གཅིག་མིན་གཅིག་སྦྱང་དགོས་ཀྱི་རེད་ཅེས་བཀའ་སློབ་གནང་བས་སྐབས་དེའི་ཧྲུའུ་ཅི་ཀྲང་ཅིང་འུ་དང་།ཀྲང་གོ་ཧྭ།དན་ཀོན་སན་ནས་དམག་མི་དཀྱུས་མ་དང་མི་ཆེན་བར་ཚང་མས་བོད་སྐད་སྦྱང་ཡོད་པ་རེད།འོན་ཀྱང་༡༩༥༩ལོ་ནས་བཟུང་སྟེ་བོད་སྐད་སྦྱོང་མེད་པའི་དབང་གིས་བློ་མཐུན་ཁ་ཤས་བོད་ལ་ལས་དོན་ལོ་སུམ་ཅུ་ཙམ་ལ་སྒྲུབ་ཡོད་ནའང་བོད་སྐད་ཚིག་གཅིག་ཀྱང་རྒྱག་ཤེས་ཀྱི་མེད་པ་རེད།ཀྲུང་དབྱང་གི་ཡིག་ཨང་དྲུག་པའི་ནང་བོད་དུ་ལས་དོན་སྒྲུབ་མཁན་གྱི་རྒྱ་རིགས་བློ་མཐུན་ཚོས་བོད་སྐད་སྦྱང་དགོས་ཀྱི་རེད་ཅེས་མཛུབ་སྟོན་གནང་ཡོད།ཚང་མས་བོད་སྐད་ཏོག་ཙམ་སྦྱང་གནང་ན་ལས་ཀ་བྱེད་དུས་སྟབས་བདེ་བོ་ཞེ་དྲག་ཡོད་པ་རེད།